Þann 2. janúar bættist veganborgari á matseðilinn á öllum KFC stöðum Bretlands . Á vefsíðu KFC í Bretlandi segir að grænkerar hafi beðið lengi eftir þessari nýjung . Veganborgarinn er sagður bragðast eins og kjúklingaborgari KFC án þess þó að vera gerður úr kjúklingakjöti né innihalda dýraafurðir . Þessar fréttir hafa vakið mikla athygli í Bretlandi . En hvað með Ísland , munu íslenskir grænkerar bráðum lagt leið sína á KFC ? „ Við höfum vissulega áhuga á að skoða þessa tilteknu vöru sem KFC í Bretlandi er að prufa og höfum um nokkurt skeið beðið eftir vegan borgara sem við getum djúpsteikt , “ segir Barbara Kristín Kristjánsdóttir , talsmaður KFC á Íslandi , í svari sínu við fyrirspurn Mannlífs . „ Ég hef trú á því að innan skamms getum við boðið upp á vegan kost á öllum okkar stöðum , “ segir Barbara bjartsýn